قبائیلی امور کی وزارت
قبائلی امور کی وزارت سے جڑی ٹرائفیڈ قبائلی لوگوں کی آمدنی، مہارت اور کاروبار کو فروغ دینے کے لیے کنورجنس موڈل کی توسیع کرے گی
ٹرائفیڈ/اسفورتی موڈل کے تحت 200 پروجیکٹ شروع کیے جائیں گے
کنورجنس پر مبنی ایک پہل کے تحت قبائلی امور کی وزارت کی نوڈل ایجنسی ٹرائفیڈ نے ‘ون دھن موڈ’ سے قبائلی کاروباری موڈ کی طرف بڑھنے کا منصوبہ بنایا ہے۔ جن اہم کاموں کی حکمت عملی بنائی جارہی ہے ان میں سے ایک ہے ایم ایف پی کے لیے ایم ایس پی کے ساتھ ون دھن یوجنا کا انضمام۔ ایسا کرنے کا ایک طریقہ ون دھن یوجنا کے کاروباری موڈل کے ذریعہ سے ہوگا؛ اسفورتی  اور ٹرائفیڈ کے تحت پروسیسنگ سے لے کر کلسٹر ترقی تک۔ ترقی کے اس کلسٹر مبنی موڈل میں، ایک خصوصی اسفورتی اکائی میں دس ون دھن مرکز  شامل ہوں گے اور اس کے دائرے میں تین ہزار گھر آئیں گے اور پندرہ ہزار قبائلیوں کی ایک قبائلی آبادی شامل ہوگی۔ قبائلی امور کے وزیر ارجن منڈا کے ذریعہ رائے گڑھ ، مہاراشٹر اور جگدل پور، چھتیس گڑھ میں اگست میں ایم ایف پی اور ون دھن جز دونوں کے ایم ایس پی کا انضمام کرنے والا ٹرائفیڈ/اسفورتی موڈل پہلے ہی شروع کیا جاچکا ہے۔
نئی پہل کو رفتار دینے کے لیے، ٹرائفیڈ نے 25 نومبر 2020 کو اس موضوع پر ایک ویبینار منعقد کیا جس میں سبھی ریاستوں کے نوڈل محکموں ،ریاستی درآمدگی ایجنسیوں اور ون دھن مراکز کے اراکین جیسے دیگر فائدہ دہندگان نے حصہ لیا۔یہ قبائلی ترقی کی کامیاب ون دھن اور ایم ایس پی ماڈل کی اگلے مرحلے پر مرکوز تھا جو کاروباری ترقی پر توجہ دے گا۔ اس موقع پر بولتے ہوئے، ٹرائفیڈ کے منیجنگ ڈائریکٹر جناب پرویر کرشن نے کہا ‘ون دھن اور ایم ایس پی منصوبوں کی کامیابی کے ساتھ یہ سوچنے کا وقت ہے کہ ٹرائفیڈ کو اب آگے کیا کرنا ہے؟ بہت غوروخوض اور معلومات حاصل کرنے کے بعد انضمام کو آگے لے جانے والی اس موجودہ موڈل سے آگے بڑھنے کا یہ فیصلہ کیا گیا تاکہ ذریعہ معاش اور بہت چھوٹے کاروباریوں کے ذریعے سے اعلی سطح کی آمدنی کو یقینی بنایا جاسکے۔ ون دھن کے دوسرے مرحلے میں کاروباری ماڈل پر توجہ دی جائے گی۔’
ٹرائفیڈ/اسفورتی موڈل جسے پہلے ہی اگست میں رائے گڑھ ، مہاراشٹر اور جگدلپور، چھتیس گڑھ میں شروع کیا جاچکا ہے، اسے ٹرائفیڈ فوڈ پروسسنگ صنعت کی وزارت کے تعاون سے نافذ کررہا ہے۔ٹرائفیڈ کا مقصد قبائلی جنگلات کا تحفظ کرنے والوں کے ذریعہ جمع کیے گئے ایم ایف پی کے بہتر استعمال اور اضافی قیمت کے ذریعے سے قبائلیوں کی آمدنی میں اضافہ کرنا ہے۔ یہ ایک شروعات کے طور پر، رائے گڑھ، مہاراشٹر اور جگدل پور ، چھتیس گڑھ میں دو چھوٹی جنگلاتی صنعت  پروسسنگ اکائیاں قائم کی جارہی ہیں۔ فوڈ پروسسنگ صنعت کی وزارت کے تعاون سے، پردھان منتری کسان سمپدا یوجنا کے تحت اسکیم فار بیک ورڈ اینڈ فارورڈ لنکیج کے تحت جو اکائیاں قائم کی جائیں گی وہ ریاست میں ون دھن مراکز سے خام مال کی خریداری کریں گی۔پوری طرح سے وسائلی صنعتوں کو ٹرائبس انڈیا کے آؤٹ لیٹ اور فرنچائزی اسٹوروں میں ملک بھر میں فروخت کیا جائے گا۔اس کے علاوہ ٹرائفیڈ نے قبائلی کاروباریوں کی نشاندھی کرنے اور انہیں تربیت دینے کا منصوبہ بنایا ہے جو مصنوعات کو بیچ بھی سکتے ہیں۔پہلے مرحلے میں 100 ٹرائفیڈ پروجیکٹوں کو فوری طورپر شروع کرنے کے منصوبے کے ساتھ ملک بھر میں 200 ٹرائفیڈ پروجیکٹ کے نفاذ کا منصوبہ بنایاگیا ہے۔
پورے ملک میں سسٹم اور حکمت عملی نافذ کی جارہی ہے تاکہ ایم ایف پی کی خرید پورے سال ہوتی رہے اور یہ قبائلیوں کی رسائی میں اضافے کے ساتھ ساتھ ان کی آمدنی کو دوگنا کردے۔
ٹرائفیڈ نے قبائلی لوگوں کے لیے ذریعہ معاش پروگرام کے ساتھ مہارت کی ترقی اور بہت چھوٹی صنعتوں کے پروگرام کے توسیع کا منصوبہ بنایا ہے۔اسے قومی سطح کے پہلے جیسے کہ خود مختار مہم ‘گو ووکل فور لوکل’ اور وزارتوں کی دیگر پروگراموں کی مدد سے ایک واحد پہل کے طور پر پیش کرنے کا منصوبہ ہے۔ پردھان منتری جن جاتیہ مشن ان قبائلیوں کے لیے مناسب مالیاتی ریٹرن کو یقینی بنانے کے لیے ایک مستقل ماڈل کے قیام پر مرکوز ہوگا جن کی آمدنی کازیادہ تر حصہ چھوٹی جنگلاتی پیداوار  کلکشن سے آتا ہے۔یہ ترجیح پروسسنگ، قیمت میں اضافے،ذخیرے، پیکجنگ، ٹرانسپورٹ، برانڈنگ اور مارکیٹنگ کے لیے خود کی مدد آپ گروپ پر مبنی بہت چھوٹے کاروباریوں اور کلسٹر کیے گئے ون دھن پروڈیوسر کمپنیوں کو فروغ دے کر حاصل کیا جائے گا۔مختلف وزارتوں اورمحکموں اور دیہی ترقی کی وزارت ، چھوٹی اور درمیانی صنعتوں کی وزارت، فوڈ پروسسنگ صنعت کی وزارت، ڈی ایم ایف، آئی سی اے آر، آیوش وزارت جیسے ماہر اداروں کے درمیان انضمام کا منصوبہ بنایا جارہا ہے جس کا مقصد ان قبائلیوں کے لیے مستقل ذریعہ معاش اور آمدنی کے مواقع میں بہتری کرنا ہے۔
انضمام کا دائرہ ترقی کے مختلف پہلوؤں پر مبنی ہوگا۔ جن شعبوں پر توجہ دی جائے گی ان میں سے ایک قبائلی کاروباری ترقی ہے- جو قبائلی آبادی میں مہارت اور تکنیک کو فروغ کے لیے نصاب، ڈیجیٹل مواد تیارکرنے اور ترقی کرنے کے لیے ٹی آئی ایس ایس، کے آئی آئی ایس ایس- بھونیشور جیسے اداروں کے ساتھ ساجھیداری کے ذریعہ کیا جائے گا۔ٹرائفیڈ بھارتی حکومت کی وزارت تعلیم کے ایک اہم قومی پروگرام ،انت بھارت مہم،کے لئے آئی آئی ٹی –دلی کے ساتھ ساجھے داری بھی کررہا ہے۔اس تعاون کے ساتھ،ان قبائلیوں اور جنگلات میں رہنے والوں کو نئی پروسیسنگ ٹیکنولوجیز ،مصنوعات کے اختراع ،مینٹرشپ،تبدیل کردہ ڈیجیٹل نظاموں اور ہینڈہولڈنگ جیسی چیزیں سیکھنے کو ملیں گی۔انضمام والے دوسرے علاقوں میں ادویات کے پودوں کی کھیتی اور پروسیسنگ ؛زراعت اور باغبانی اور دیگر شامل ہیں۔
حال ہی میں منعقد کئے گئے ویبنار کئے گئے ویبنار میں طے شدہ نظریہ کا خاکہ تیارکرنے کے بعد آگے اٹھائے جانے والے ضروری اقدامات کو زیر فہرست لایا گیا۔ فوری طورپر اٹھایا جانے والا پہلا قدم ریاستی منصوبوں کی ترقی کرنا ہے جو خصوصی طورپر اسفورتی/ٹرائیفیڈ سوئم پروسیسنگ اکائیوں کے سلسلے میں انضمام کا فائدہ اٹھا سکے اور زراعت ،باغبانی ،سیری کلچر ،فلوریکلچر اور ادویہ اور خوشبودار پودوں کی کھیتی کےلئے کلسٹر پروگرام کے ذریعہ سے قبائلی آبادی کےلئے سال بھر کی آمدنی کو یقینی بنایا جا سکے۔
میٹنگ کے اگلے حصے میں ون دھن مراکز کے موجودہ عمل درآمدگی کے ریاستی سطح پر جائزے ،ایم ایف پی کےلئے ایم ایس پی،ٹرائیفیڈ پراجیکٹوں  اور باقی مالی سال میں ان طے شدہ پہلوں کے کامیاب نفاذ کے ساتھ،بڑے پیمانے پر قبائلی کاروباری ماڈل کے ذریعہ سے ملک بھر میں قبائلی ایکولوجیکل نظام کی مکمل تبدیلی کی امید کرتا ہے۔
کم از کم امدادی قیمت  اور ایم ایف پی کےلئے مانیٹری چین کی ترقی کے ذریعہ سے چھوٹی جنگلاتی پیداوار  کی مارکیٹنگ کا نظام ، تبدیلی کی روشنی کے طورپر آئی ہے اور اس نے قبائلی ایکولوجیکل سستم پر غیر معمولی اثر ڈالا ہے۔یہ قبائلی معاملوں کی وزارت کا ایک اہم منصوبہ ہے اور اس کا مقصد جنگلاتی پیداوار کے قبائلی تحفظ کرنے والوں کو محنتانہ اور مناسب قیمت مہیا کرنا ہے،جو کہ ایم ایف پی کی کئی چیزوں کے معاملے میں ،بچولیوں کے ذریعہ ملنے والی قیمت سے تقریباً تین گنا زیادہ ہے،جس سے انہیں کافی آمدنی ہوگی۔ ون دھن مراکز کا قیام ٹرائیفیڈ کی ایک اور تبدیلی لانے والی پہل ہے جو قبائلی تحفظ کرنے والوں ،جنگلات میں رہنے والوں اور گھروں سے کام کرنے والے قبائلی کاریگروں کےلئے روزگار کے مواقع پیدا کرنے کے ایک ذریعہ کے طورپر ابھری ہے۔لاکھوں قبائلی تحفظ کرنے والوں کو روزگار کے موقع مہیا کرنے کےلئے 18500 خود کی مدد آپ گروپوں میں 1205 قبائلی صنعت قائم کی گئی ہیں ۔ساتھ میں یہ دونوں پہلیں روزگار،آمدنی اور کاروبار کو فروغ دیتے ہوئے قبائلیوں کو ایک وسیع پیکیج مہیا کرتی ہے۔
و